อีโบลา (วงดนตรี)

อีโบลา (Ebola) วงดนตรีแนวเมทัล รวมตัวโดย กอล์ฟ - วรรณิต ปุณฑริกาภา  และ โอ๋ - สุรพงษ์ บัวพันธุ์   ได้คิดจะทำวงดนตรีขึ้นมาเพื่อตอบสนองความต้องการของตนเอง และได้ชวน พัน- พงษ์พันธุ์ โพธินิมิตร กับ เอ๋  - กิตติศักดิ์ บัวพันธุ์ เข้ามาร่วมในวง ซึ่งทั้งหมดได้เรียนอยู่ มหาวิทยาลัยราชภัฏธนบุรี หลังจากนั้นได้ - เชาวลิต ประสงค์สิน ได้เข้ามาร่วมวง ทางวงเริ่มใช้ชื่ออีโบล่าอย่างเป็นทางการในช่วงปลายปี 2538 ขึ้นสำหรับการแสดงคอนเสิร์ต  โดยอีโบล่าเป็นที่รู้จักแวดวงใต้ดินอย่างมาก  และเป็นที่ยอมรับในกลุ่มคนฟัง ปีถัดมา 2539 ทางวงได้ทำการแสดงคอนเสิร์ตต่อเนื่อง วงอีโบล่าเริ่มอัดเพลงในค่ายจัสติคมิวสิคสำหรับเทปเดโม ในชื่อชุดว่า E.P.90 ออกวางแผงในปี 2540 เพื่อจำหน่ายให้กับแฟนเพลงที่มาดูการแสดงคอนเสิร์ตจากนั้นก็เริ่มทำงานดนตรีอย่างจริงจังหลังจากนั้นอีโบล่าก็ได้ปล่อยอัลบั้มชุดที่หนึ่งในปี 2542 In My hate และอัลบั้มชุดที่สอง Satisfy ซึ่งอัลบั้มทั้งสองอยู่ในสังกัดจัสติคมิวสิคอีกทั้งยังได้รับกระแสตอบรับในแวดวงใต้ดิน
ในปี 2545 ทางวงก็ได้เซ็นสัญญากับค่ายวอร์นเนอร์ มิวสิค ไทยแลนด์ อีกทั้งทางวงได้ปล่อยบันทึกการแสดงสดในปีเดียวกันนี้หลังจากนั้นก็ได้ปล่อยอัลบั้มชุดที่สาม Pole ในต้นปี 2547 ในสังกัดของวอร์นเนอร์ มิวสิค ไทยแลนด์ และยังมีโอกาสร่วมงานกับศิลปินระดับโลกอาทิ สลิปน็อต, ลิงคินพาร์ก เป็นต้น ในปี 2548 ทางวงได้ประสบความสำเร็จอย่างสูงในอัลบั้มชุดที่สี่ Enlighten ในปีต่อมาทางวงได้จัดคอนเสิร์ตฉลองครบรอบสิบปีของทางวงในนธันเดอร์ โดม เมืองทองธานีเมื่อวันที่ 25 มีนาคม 2549 ซึ่งได้รับความสนใจจากแฟนเพลงอย่างมาก
หลังจากนั้นทางวงก็ได้ปล่อยอัลบั้มชุดที่ 5 The Way ในปี 2550 เปิดตัวด้วยเพลง วิถีทาง และซิงเกิ้ลที่สอง การจากลา อัลบั้มชุดนี้อีโบล่ามีการใช้เครื่องสายผสมกับดนตรีร็อกที่หนักแน่นในสองซิงเกิ้ลแรก พร้อมกับได้ร่วมงานกับ Rivermaya วงร็อกอันดับหนึ่งจาก ฟิลิปปินส์ ในเพลง "ทางเลือก" อัลบั้มนี้อีโบล่าได้ให้ความสำคัญกับด้านเสียง จึงได้ให้ Dave Collins มือ mastering ชั้นนำของวงการเพลง ที่เคยได้ร่วมงานกับศิลปินระดับโลก รวมถึงอัลบั้ม Minutes To Midnight อัลบั้มล่าสุดของ ลินคิน พาร์ค มามาสเตอร์ให้
2 ปีถัดมา พ.ศ. 2552 ทางวงได้ย้ายอยู่ในสังกัด จีนี่เรคอร์ดส ในเครือของ แกรมมี่ และปล่อยซิงเกิ้ลเพลงในอัลบั้มชุดที่หก 05:59 (five fifty nine)  ได้แก่เพลง ฉุดฉันขึ้นไป และเพลง วันที่ไม่มีจริง  ต่อมา อีโบลา ได้ย้ายสังกัดกลับมาอยู่ในค่ายวอร์นเนอร์ มิวสิค ไทยแลนด์ อีกครั้ง และทำอัลบั้มอีพีชื่อ Still Alive วางแผงวันที่ 27 มิถุนายน พ.ศ. 2556 ซึ่งทางวงอีโบล่าทำหน้าที่ดูแลเองทั้งอัลบั้ม โดยในอัลบั้มนี้ยังได้นักร้องรับเชิญ 2 ศิลปินอย่าง  ไทยเทเนี่ยม ในเพลง คนพันธุ์เรา และ พงษ์สิทธิ์ คำภีร์ มาร่วมร้องในเพลง ฝ่า และในอัลบั้ม Still Alive ยังเป็นการร่วมงานกับ ฟองเบียร์ เป็นครั้งแรก และในอัลบั้มนี้ยังมีเพลง เบื้องบน เพลงรักจากอัลบั้มชุดนี้ที่มีคำว่ารักมากเพลงหนึ่งของอีโบล่า ในวันที่ 18 ธันวาคม 2557 ทางวงได้ ปล่อยซิงเกิ้ล สายแข็ง บนแชแนลยูทูบของวง EbolaTv ในปี 2559 อัลบั้ม In My hate ครบรอบ 17 ปี ทางวงได้จัดคอนเสิร์ต Ebola "17th Anniversary - In My Hate" Part#1 ในวันเสาร์ที่ 2 กรกฎาคม 2559 ที่ Rockademy โดยวางจำหน่ายบัตรที่ Zeus Entertainment Thailand และในปี 2560 พวกเขาได้กลับมาในค่ายใหม่อย่าง Me Records พร้อมกับซิงเกิ้ลชุดแรกอย่าง "หักคอเทวดา" เมื่อวันที่ 17 มีนาคม โดยปล่อยผ่านทางแอพสตรีมเพลงแอปเปิ้ลมิวสิค และปล่อยเอ็มวีมิวสิคเมื่อวันที่ 3 เมษายน

**สมาชิก**
 เอ๋ กิตติศักดิ์ บัวพันธุ์ (ร้องนำ)  - กอล์ฟ วรรณิต ปุณฑริกาภา (กีต้าร์)  - โอ๋ สุรพงษ์ บัวพันธุ์ (กีต้าร์) - เอ เชาวลิต ประสงค์สิน (เบส) - พัน พงษ์พันธุ์ โพธินิมิตร (กลอง)

**ประวัติ**
 ก่อตั้งวง (2538 - 2539)
วงอีโบล่ารวมตัวก่อตั้งวงขึ้นโดย  กอล์ฟ - วรรณิต ปุณฑริกาภา  และ โอ๋ - สุรพงษ์ บัวพันธุ์ ได้คิดจะทำวงดนตรีขึ้นมาเพื่อตอบสนองความต้องการของตนเอง และได้ชวน พัน- พงษ์พันธุ์ โพธินิมิตร กับ เอ๋  - กิตติศักดิ์ บัวพันธุ์ เข้ามาร่วมในวง ซึ่งทั้งหมดได้เรียนอยู่ มหาวิทยาลัยราชภัฏธนบุรี หลังจากนั้นได้ - เชาวลิต ประสงค์สิน ได้เข้ามาร่วมวง ทางวงเริ่มใช้ชื่ออีโบล่าอย่างเป็นทางการในช่วงปลายปี 2538 ขึ้นสำหรับการแสดงคอนเสิร์ต  โดยอีโบล่าเป็นที่รู้จักแวดวงใต้ดินอย่างมากและเป็นที่ยอมรับในกลุ่มคนฟัง ปีถัดมา 2539 ทางวงได้ทำการแสดงคอนเสิร์ตต่อเนื่อง
วงอีโบล่าเริ่มอัดเพลงสำหรับเทปเดโม ในชื่อชุดว่า E.P.90 ออกวางแผงในปี 2540 เพื่อจำหน่ายให้กับแฟนเพลงที่มาดูการแสดงคอนเสิร์ตจากนั้นก็เริ่มทำงานดนตรีอย่างจริงจัง
 อัลบั้มเต็มชุดแรกและปล่อยอัลบั้มชุดที่สอง (2542 - 2544)
ต้นปี 2542 อีโบล่าเปิดตัวอัลบั้มเต็มชุดแรก IN MY HATE มีกระแสตอบรับในแวดวงเพลงใต้ดินเป็นอย่างดี เพลงที่โดดเด่นในชุดนี้ได้แก่      IN MY HATE, สักวัน, PUPPET SPELL, MY WAY พร้อมทั้งปล่อยอัลบั้มชุดที่ 2 SATISFY ออก ในกลางปี 2544 เป็นผลงานที่ได้รับการยอมรับมากขึ้นในทุกๆ ด้านและทำให้วงเป็นที่รู้จักมากขึ้น โดยมี เหตุเพราะ, ฝุ่น, SATISFY, MOUTH DOG, WHERE IS THE TRUTH และ เอียน เป็นเพลงเด่นในอัลบั้ม
 อัลบั้มชุดพิเศษ (2545)
กลางปี 2545 อีโบล่าออกงานอัลบั้มพิเศษ EBOLA LIVE เป็นงานการบันทึกการแสดงสดและงานชุดนี้ได้เผยแผร่ผลงานออกไปได้กว้างขวางมากขึ้นทำให้อีโบล่าโดดเด่นออกมาอย่างเห็นได้ชัด และมีกระแสตอบรับที่ดีเกินคาดจากแฟนเพลง ทำให้ทางต้นสังกัดได้จัดทำ VCD ชุด LIVE TO PLAY ขึ้นเป็นภาพการแสดงสดและบทสัมภาษณ์ของวงซึ่งเป็นการเปิดมิติใหม่ให้กับแวดวงวงดนตรีร็อคของเมืองไทย
 อัลบั้มชุดที่สาม และร่วมงานกับศิลปินระดับโลก (2547)
ต้นปี 2547 อีโบล่าออกอัลบั้มชุดที่สาม POLE ด้วยประสบการณ์และมุมมองที่มากขึ้น บวกกับความเข้าใจและความเป็นตัวเอง ทำให้ทางวงได้เพิ่มเติมกลิ่นไอของร็อคเข้าไปและเพิ่มความดุดันในฉบับของอีโบล่า ในอัลบั้มชุดนี้อีโบล่ายังได้เป็นที่รู้จักของผู้ฟังจำนวนมาก ได้แก่เพลงความเป็นไป ซึ่งเป็นเพลงประกอบภาพยนตรืเรื่อง อุกกาบาต (ภาพยนตร์) และยังมีเพลงเด่นๆ อย่าง จำ, ในความเป็นคน, และเพลง GET OUT ประกอบโฆษณาเครื่องดื่ม MMAX และอีโบล่ายังได้เล่นคอนเสิร์ตเป็นวงเปิดให้กับศิลปินร็อคระดับโลกอย่างมาก อาทิ ลิงคินพาร์ก และ สลิปน็อต
 ประสบความสำเร็จอย่างสูง (2548)
ในปี 2548 นี้ EBOLA ประสบความสำเร็จอย่างสูงกับอัลบั้ม ENLIGHTEN ซึ่งหมายถึงแสงสว่างทางความคิดโดยงานในอัลบั้มยังคงความหนักแน่นในแนวทางของตัวเองรวมกับการได้รับมุมมองใหม่ๆของพวกเขาก่อนที่เพลง แสงสว่าง จะได้รับความนิยมอย่างกว้างขว้างในกลุ่มสาวกเพลงร็อก ตามมาด้วยเพลง กลับสู่จุดเริ่มต้น เพลงที่ได้รับกระแสความดังมากที่สุดเพลงหนึ่งด้วย ติด Chart อันดับ 1 MTV Thailand Top 40 และ Top 5 ในหลายๆคลื่นทั่วประเทศ
 สิบปีอีโบล่า (2549)
วงอีโบล่าเข้าสู่ปีที่ 10 "SURVIVOR CONCERT" ในปี 2549 ถือได้ว่าเป็นคอนเสิร์ตที่ยิ่งใหญ่ที่ของวงโดยทางวงจัดคอนเสิร์ตในธันเดอร์ โดม เมืองทองธานีเมื่อวันที่ 25 มีนาคม 2549
 อัลบั้มชุดที่ห้า และการร่วมงานกับศิลปินระดับโลก (2550)
ปี พ.ศ. 2550 กับ THE WAY สตูดิโออัลบั้มชุดที่ 5 เปิดตัวอัลบั้มด้วยเพลง “วิถีทาง”  และซิงเกิ้ลที่สอง "การจากลา" อัลบั้มชุดนี้อีโบล่ามีการใช้เครื่องสายผสมกับดนตรีร็อกที่หนักแน่นในสองซิงเกิ้ลแรก  พร้อมกับได้ร่วมงานกับ Rivermaya วงร็อกอันดับหนึ่งจาก ฟิลิปปินส์ ในเพลง "ทางเลือก" อัลบั้มนี้อีโบล่าได้ให้ความสำคัญกับด้านเสียง จึงได้ให้ Dave Collins มือ mastering ชั้นนำของวงการเพลง ที่เคยได้ร่วมงานกับศิลปินระดับโลก รวมถึงอัลบั้ม Minutes To Midnight อัลบั้มล่าสุดของ ลินคิน พาร์ค มามาสเตอร์ให้
 ย้ายกลับไปยังวอร์นเนอร์ มิวสิค (2554-2557)
วงอีโบล่าได้ย้ายกลับไปยังวอร์นเนอร์ มิวสิค ไทยแลนด์ อีกครั้งในช่วงปี 2554 และได้จำหน่ายอัลบั้มอีพี Stil Alive ในวันที่ 27 มิถุนายน 2556
ย้ายเข้าสู่ Me Records (2560-ปัจจุบัน)
ในปี 2560 พวกเขาได้กลับมาในค่ายใหม่อย่าง Me Records พร้อมกับซิงเกิ้ลชุดแรกอย่าง "หักคอเทวดา" เมื่อวันที่ 17 มีนาคม โดยปล่อยผ่านทางแอพสตรีมเพลงแอปเปิ้ลมิวสิค และปล่อยเอ็มวีมิวสิคเมื่อวันที่ 3 เมษายน

**ผลงาน**

**อัลบั้ม**
 อัลบั้มใต้ดิน 
 อัลบั้มในสังกัดค่ายเพลง- Pole (2547)- Enlighten (2548)- The Way (2550)- 05:59 (five fifty nine) (2553)- Still Alive (2556)

**อัลบั้มรวมเพลง**
 HISTORY (GREATEST HITS) (2551) 
หมายเหตุ : เป็นอัลบั้มที่รวมผลงานที่ดีของอีโบล่า- The Underground (2553) 
หมายเหตุ : อัลบั้มชุดอันเดอร์กราวนด์เป็นการนำเอาอัลบั้มสองชุดแรก In my hate และอัลบั้ม Satisfy มาวางจำหน่ายในรูปแบบซีดี

**บันทึกการแสดงสด**
 EBOLA LIVE (2545) - Survivor Concert (2549)

**มินิอัลบั้ม**
 EP- E.P. 97 (เทปเดโม) (2540)

**ซิงเกิ้ล**
 สายแข็ง- หักคอเทวดา- คนที่ไร้ข้อแม้- Down to the Wire (ร่วมกับ BOTCASH)
*เอาให้ตาย
*วันที่ไม่มีจริง
*จดหมายถึงพระเจ้า
*War song
*คนตายพูดไม่ได้

**เพลงประกอบภาพยนตร์/ละครและเพลงอื่น ๆ**
 ไม่มีวันตาย ประกอบภาพยนตร์ (หนุมานคลุกฝุ่น)- ความเป็นไป ประกอบภาพยนตร์ อุกกาบาต (ภาพยนตร์)- แล้วเธอ (ต้นฉบับ อรอรีย์) - ประกอบภาพยนตร์ 2538 อัลเทอร์มาจีบ- หัวใจลิขิต - ประกอบละครเลือดมังกร ตอน กระทิง- คนไม่มีหัวใจ - ประกอบละครอาคม- ท้าทาย - ประกอบละครคมแฝก- สัตว์ร้าย - ประกอบละคร พระจันทร์แดง- โง่ (ต้นฉบับ ซิลลี่ ฟูลส์) – โปรเจกต์ RS Music X
เพลง หยุดก็เมื่อตาย เพลงประกอบละคร ภูเขาเงาพยัคฆ์

**แหล่งข้อมูลอื่น**
  วอร์เนอร์มิวสิคไทย-  เฟซบุ้ควงอีโบล่า-  มายสเปซวงอีโบล่า-  ยูทูปวงอีโบล่า-  อินสตาแกรมวงอีโบล่า

**อ้างอิง**
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:นูเมทัล
หมวดหมู่:กลุ่มดนตรีไทยที่ก่อตั้งในปี พ.ศ. 2539
หมวดหมู่:ศิลปินสังกัดมิวซิกมูฟ
หมวดหมู่:ศิลปินสังกัดจีนี่เรคอร์ดส